Любен Петков
Любен Петков Желязков е български писател белетрист, автор на книги за възрастни и деца.

Биография 
Роден е на 3 юни 1939 г. в странджанското село Крушевец. Средното си образоване завършва във Варна (1957), висшето — във Варненския икономически институт (1962).

Работи като журналист и редактор в Радио Варна (1965–1966), във вестник „Народна младеж“ (1969), издателство „Български писател“ (1974–1987) и списание „Съвременник“ (1990–1992). От 1993 до 2000 г. е директор на държавното издателство „Отечество“. През 2000 г. основава частното издателство „Отечество – София“.

Книгите му са преведени на руски, сръбски, полски, унгарски, чешки, испански и други езици.

През 2009 г. е обявен за почетен гражданин на Бургас.

Умира на 8 март 2016 г. в София.

Библиография 
 „Зелени кръстове“ (1968),
 „Кошничка с диви ягоди“ (1975),
 „Порта с лъвче“ (1977),
 „Календар“ (1978),
 „Око на света“ (1988),
 „Преображение Господне“ (1990),
 „Убийство“ (1992),
 „Градът на истината“,
 „Сватбата на Акакий“ (2002),
 „Сладкишът на доктор Сириус“ (2004),
 „Котаракът Бартлет“ (2009),
 „Край огъня – приказки от Странджа“ (2010) и др.

Награди 
Носител е на престижни литературни награди. През 2005 г. получава Голямата литературна награда на Бургаския регион „Златен Пегас“ за цялостно литературно творчество.

През 2009 г. е носител на наградата „Петко Славейков“ за постижения в творчеството за деца и юноши.

Източници

Външни препратки 
 От и за Любен Петков в Своден каталог НАБИС - национален каталог на академичните библиотеки в България
 Любен Петков в Литернет
 Литературна критика за Любен Петков в Литернет
 
 Любен Петков, „Котаракът Бартлет“, в. „Литературен форум“, бр. 17 (440), 19 декември 2000 г.
 „Любен Петков (1939 – 2016)“, в. „Култура“, бр. 10 (2847), 18 март 2016 г.
 „В памет на Любен Петков“, интервю на Деян Енев, Портал за култура, изкуство и общество, 8 март 2016 г.

Български писатели
Български романисти
Български автори на разкази
Български детски писатели
Български краеведи
Възпитаници на Икономическия университет – Варна
Почетни граждани на Бургас
Хора от област Бургас
Починали в София
Починали от рак